Zentralafrikanische Republik

D **Zentralafrikanische Repablik**, durtn aa **Beafrika**, Sango: *Ködörösêse tî Bêafrîka*; franz. *République centrafricaine (RCA)* u **, is a vo Land umschlossna Stoot ze Zentrolafrika. Es Land stoußt af n Noadn min Tschad, af n neadlinga Oustn min Sudan, af n Oustn min Sidsudan, af n Siḏn mid da Demokratischn Repablik Kongo, afn Sidwestn mid da Repablik Kongo un af n Westn mid Kamerun zamm. Beafrika houd a Flechn vo umma 620,000 km² u 2020 a gschetzta Bvelkaring vo umma vejrahalb milliona Leitn. 

In grejssan Toal vo Beafrika grouna Sudano-Guinejscha Sawanna, owa es Land houd aa a Sahelo-Sudanischa Zona af n Noadn und a equatorjalna Woldzona af n Siḏn. Zwoa Drittl von n Land ling i de Dulkna oda Drenaschna von n Ubangi Fluß, da wou in n Kongo drent eineflejsst, dawal das s iwate Drittl zou de Dulkn u Tolna von n Chari-Fluß ghejad, da wou zen Tschad-Sej viraschwemmt.

D Region von n heiting Beafrika is scho a poa Joatausnd oda Millenja bsidlt; d heitinga Grenzn han owa vo Frankreich gschaffn woan, wou es Land aswej a Koloni von n spadn 19. Jh. õ reḡiad houd. Vo 1903 bis 1958 hod s Land Oubangui-Chari ghoissn. Nou en Daglenga vo da Unohangekait vo Frankreich 1960 is Beafrika vonrana Reiha vo Autokratn reḡiad woan, zamst an gscheitatn Vasouch von n zwoitn Presidentn, se a Koisareich afzenbaua; i de 90ga Jouana hom d Rouff nourana Demokrati 1993 ze d ejaschtn demokratischn, mejraparteiatn Wohln gfejad. I dene is da Ange-Félix Patassé zen Presidentn gwelt, owa spada in n Putsch vo 2003 von n General François Bozizé wida oiagschuppad woan. Da Beafrikanischa Buschkrejḡ houd 2004 õgfangt u trutz an Friḏnsokumma vo 2007 un an weitan vo 2011 i s da Burgakrejḡ in n Joua 2012 wida weitaganga. In zwoitn Burgakrejḡ is da François Bozizé vo da Seleka, ana Miliznallianz unta n Michel Am-Nondokro Djotodia, oiagstiazt woan. 2016 is da Faustin-Archange Touadéra zen Presidentn gwelt woan. Da Krejḡ zwischa d vaschinanen bwaffnatn Gruppn is owa nu weida ganga u zmindast 2019 nu aktuell gweng.

Zant signifikanta mineralnata Viakumma un ondane Roustoff, wej Uran, Erdial, Guld, Karfunklstoĩ, Kobalt, Hulz, Wossakraft un a signifikanta Flechn vo Ackaland, ghejad Bafrika, oda d Zentralafrkianische Repablik, zou de zeah am mejran nouding u vaoametschgatn Landna af da Welt, mid oinn vo de am weitan untann prokopfatn BIP. Es wiad aa fia s am mejran ungsunda Land u s iagsta Land fia d junga Leit ghaltn. Beafrika is a Mitglid vo d Vaointn Naziona, da Afrikanischn Union, da Zentrolafrikanischn Wiatschaftsunion, da Gmoischaft vo d Sahel-Sahara-Stootn, da Francophonie, da Bwegung vo d Blockfrein Stootn u houd an Zouschauastatus i da Organisazion fia Islamische Zammoawat.

## Galeri

Central_African_Republic-CIA_WFB_Map.png|A weitane Koatn vo Beafrika.
De_Gaulle_Bangui_1940.jpg|Da Charles de Gaulle i da Hapstod Bangui um 1940.
Bokassa_colored.png|Da Jean-Bédel Bokassa, da wou se a Koisareich gschaffn houd.
Refugees_of_the_fighting_in_the_Central_African_Republic_observe_Rwandan_soldiers_being_dropped_off_at_Bangui_M'Poko_International_Airport_in_the_Central_African_Republic_Jan._19,_2014_140119-F-RN211-760.jpg|Leit af da FLucht 2014.
Republique_Centrafricaine_-_Boali_-_Chutes_de_Boali.jpg|D Boali Wossafell von n Mbali-Fluß.
CARvillagefromthesky.jpg|A Doaff i Beafrika.
Dzanga.jpg|Da Dzanga-Natuapoak.
Bangui_City_Centre.jpg|D Hapstod Bangui vo om.
Niem_(RCA)_-_Eglise_de_brousse_1.jpg|A katolische Doaffkiach i Niem in n Noadwestn von Land.
Vladimir_Putin_and_Faustin_Touadera,_23_may_2018_(1).jpg|Da President Faustin Touadera min Putin zamma, 2018.
Faustin_Touadera_with_Obamas.jpg|Da President Faustin Touadera min Barak u da Michelle, 2009.
Tree_map_export_2009_Central_African_Republic.jpeg|D Expoatproduktt vo Beafrika.
Central_African_Republic_-_Trucks_in_Bangui.jpg|Da Stroussnvakea i da Hapstod.
President_of_the_CAR_in_Brussel.jpeg|Da Stootschef François Bozizé i Brissl.
Une_foule_devant_la_Cathédrale_de_Bangui,_le_7_mai_2018.jpg|D katolischa Katedral vo Bangui.
Oubangui-Chari.jpg|Es Land um 1910.
Central_African_Republic_-_Log_transport.jpg|D Hulzwiatschaft.
Central_African_Republic_Topography.png|A Reljeffkoatn von n Land.
Central_African_Republic_relief_location_map.jpg|A weitana Reljeffkoatn.
The_Bangui_City.jpg|A Strouss i da Hapstod.


## Beleg